Úradný vestník L 295 , 13/11/2003 S. 0081 - 0082



Nariadenie Komisie (ES) č. 1991/2003 z 12. novembra 2003, ktorým sa dvadsiaty štvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením Komisie (ES) č. 1724/2003 [2], a najmä na jeho článok 7 ods. 1 prvú zarážku, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor Bezpečnostnej rady Organizácie Spojených národov rozhodol 3. novembra 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť. Preto by sa mala príloha I vzhľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Týmto sa mení a dopĺňa príloha I k nariadeniu (ES) č. 881/2002 v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. novembra 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. EÚ L 247, 30.9.2003, s. 18. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: 1. pod názov "Fyzické osoby" sa dopĺňa tento záznam, ktorý znie: "Ibrahim DAWOOD (alias a) Ebrahim Dawood; b) Sheik Dawood Hasan). Dátum narodenia: 1955. Miesto narodenia: Ratnagiri, India. Štátna príslušnosť: indická. Číslo pasu: A- 333602, vydaný v Bombaji, India, 6. apríla 1985."; 2. záznam "Al Taqwa Trade, Property and Industry Company Limited (fka Al Taqwa Trade, Property and Industry) (fka Al Taqwa Trade Property and Industry Establishment) (fka Himmat Establishment), c/o Asat trust Reg., Altenbach 8, FL-9490 Vaduz, Lichtenštajnsko" pod názvom "Právnické osoby, skupiny a subjekty" sa nahrádza týmto záznamom, ktorý znie: "WALDENBERG AG (alias: a) Al Taqwa Trade, Property and Industry; b) Al Taqwa Trade, Property and Industry Company Limited; c) Al Taqwa Trade Property and Industry Establishment); d) Himmat Establishment). Adresa: a) Asat Trust Reg., Altenbach 8, FL- 9490 Vaduz, Lichtenštajnsko; b) Via Posero, 2, 22060 Campione d’Italia, Taliansko". --------------------------------------------------